
Dette er mine første prøvende ord - på – papiret, som en gang skal bli hovedfagsoppgaven. Jeg fikk tips fra veileder om å begynne med å skrive en case og det har jeg gjort. Teori er foreløpig svært dårlig integrert i empirien og analysen har jeg heller ikke kommet særlig i gang med. Vet ikke enda hvordan jeg skal bruke denne casen i oppgaven, om den skal gå igjennom som en rød tråd eller utgjøre et selvstendig kapittel. Ønsker gjerne tilbakemeldinger på hvordan jeg kan bruke denne empirien bedre; analyse, teori………………..  

Tenker at det er mange tema; engasjement, kropp, seksualitet, graviditet, identitet, generell bruk av tradisjonell sang og dans, tradisjoner i nye kontekster osv., som jeg kan trekke ut fra denne casen og så skrive mer om. 

To hovedspørsmål, problemformuleringer:

Hvordan påvirker deltagelse i tradisjonelle sang, dans og drama grupper ungdommers liv i Metsweding landsby, Namibia?

Hvordan er kroppen et møtested for det kollektive og det individuelle?

Et forsøk på problemformulering, men jeg vet ikke om den beskriver godt nok det jeg ønsker å gjøre. Problemet er vel også at jeg ikke helt har oversikten over hva og hvordan, for oppgave. 

Metsweding Theatre Group – en case

Metsweding Theatre Group produserer og fremfører drama med tradisjonelle sanger og danser. Jeg skal her bruke denne gruppen som en case for å vise hvordan kroppen er et møtested for både det kollektive og individuelle. Jeg skal vise hvordan erfaringer etableres og kommuniseres gjennom kroppen og hvordan et tradisjonelt uttrykk brukes for å opprettholde en kontinuitet med fortiden samtidig som det er et element for kreativitet. 


(Dette siste punktet har jeg enda ikke skrevet så mye om)

Det har skjedd en radikal nytenkning når det gjelder studiet av kropp innen antropologien. Det har vokst fram studier som ikke konsentrerer seg om kroppen per se  men som fokuserer på at: 

Culture and self can be understood from the standpoint of embodiement as an existential condition in which the body is the subjective source or intersubjective ground of experience. (Csordas 1999; 181) 

Moore snakker om å lese kroppens språk men også kroppen som et subjekt vi erfarer verden gjennom. Hun legger vekt på at erfaring er intersubjektiv og kroppsliggjort, ikke individuell og fastsatt men sosial og prosessuell. (Moore, 1994). 

The uses of the body, the particular circumstances of interaction and the readings made by others are all involved in the taking up of a position or positions that form the basis for the enunciation of experience.” (Moore, 1994: 3) 

Kroppsliggjøring forklarer Csordas (1999; ?) som et (ubestemmelig) metodologisk felt definert ved erfaring, tilstedeværelse og engasjement i verden. 

Forklaringen er i tråd med fenomenologiens vekt på at man er i verden med sin kropp og erfarer gjennom den (Fürst / Marleau Ponty). Fokus på kropp gjennom Metsweding Theater Group er i dette perspektivet en kilde til kunnskap om verdier, normer, kjønnsroller og identitet/tilhørighet. I kroppen foregår en kunnskapsproduksjon som viser til det sosiale, kollektive men også en individuell utfoldelse. En analyse av Metsweding Theatre Group kan vise sammenhenger mellom det lokale og det nasjonale, det individuelle og det kollektive. 

Metsweding Theatre Group starta da en representant fra Nasjonalteateret (NTN) kom til landsbyen for å undervise en gruppe ungdommer i drama. Kurset var gratis i tillegg til at NTN kjøpte og lagde varm lunsj for deltagerne hver dag. Det var ca. 20 ungdommer som meldte seg på, men underveis var det flere som falt av. ’Theatre for Development’, som drama-prosjektet heter, legger vekt på at drama er en velegnet og funksjonell kommunikasjonsform som bryter ned språkbarrierer og fokuserer på hva namibiere har til felles. Prosjektet er drevet av NTN i samarbeid med Brot für Die Welt. Prosjektet har fire målsetninger:                                                                                                                                                     

· To empower school leavers or Out Of School Youth through theatre skills.

· To create an awareness of the performing arts amongst youth by tackling issues which affect all sectors of their communities through theatre.

· To develop leadership skills among young Namibians

· To promote self-sustainability in communities and build a truly Namibian performing arts industry, with an emphasis on promoting traditional and community theatre. (NTN, 2000)
I de til sammen (?) ukene som kurset varte øvde hele gruppen hver dag, mand. – torsd., fra ca. 09.00 til 14.00, med noen små pauser innimellom. Øvelsene foregikk i landsby-hallen som brukes til konserter, bryllup, møter, workshops og andre arrangement. Undervisningen bestod av både oppvarmingsøvelser, generell innføring i skuespill teknikker, trygghetsøvelser, hvordan lede andre og bli ledet selv og øvelser for å få økt selvtillit og frimodighet. Deltagerne lærte gjennom å lage sitt eget drama, helt fra idé, manus, fordeling og innøving av roller og fremføring av det ferdige stykket for landsbybefolkningen. Gruppen utviklet en målsetning for sin drama produksjon: 

To develop a theatre production that reflects the lives and aspirations of the youth of Metsweding and that addresses the problem of alcohol abuse amongst the youth in relation to witchcraft, unemployment, jealousy and lack of co-operation amongst community members.

· The production shall be an hour long

· It shall contain elements of miming as visual art, traditional Setswana music, drama and African tradition.

· Scenes should contain will and counterwill, Antagonist and Protagonists.

· The bongo shall play a central part in most songs.

· The play shall feature elements such as lack of self-confidence and motivation. (MTG, 2000)
Undervisningen begynte alltid med oppvarmingsøvelser. Disse bestod av ulike leker med fokus på konsentrasjon, samarbeid, problemløsning, kroppskontakt og stemmebruk. Deltagerne blei ofte samlet i en ring, både under de aktive oppvarmingsøvelsene og ved diskusjonen og informasjonen etterpå. På hver øvelse konsentrerte de seg om ulike scener. Etter å ha diskutert og gjort små endringer blei scenen spilt igjennom av rolleinnehaverne. De andre som ikke spilte eller som ikke hadde roller i dramaet satt på stoler i ring rundt og kom av og til med forslag til endringer eller lo litt av replikkene og dramatiseringe. Av og til kom andre ungdommene eller barn for å se på. Disse holdt seg helt bak i rommet. 
Formell etablering av Metsweding Theatre Group 

På slutten av perioden med drama-undervisning etablerte gruppen et styre med leder, økonomiansvarlig, kulturansvarlig, p.r.-ansvarlig og 2 ordinære medlemmer. styret fikk ansvaret med å drive arbeidet videre. 

Etter at instruktøren fra NTN dro tilbake til hovedstaden fortsatte dramagruppen å øve på egen hånd. Det var nå flere som delvis sluttet eller ikke møtte opp. Noen dro til hovedstaden for å besøke venner og familie mens andre bare uteble og noen ble gravide og kunne derfor ikke. Det dannet seg dermed en mindre men mer stabil gruppe som øvde drama mer eller mindre sammenhengende i 8 måneder. Etter hvert ble også noen som ikke hadde deltatt på undervisningen tidligere med. Gruppen fikk stadig nye utfordringer og de lagde flere drama stykker. Foruten stykket som var produsert sammen med instruktøren laget de drama til den regionale kulturfestivalen, Verdens AIDS-dag og en nasjonal kunst og kulturfestival.

Dramaet: Mere Mentsi

Den første drama produksjonen Metsweding Theatre Group gjorde var dramaet Mere Mentsi. Det ble laget sammen med instruktøren og var en del av hans undervisningsopplegg. Som nevnt var målsetningen med produksjonen å gjenspeile situasjonen for ungdommen i Metsweding. De utformet roller som var karakteristiske for livet i Metsweding og gjorde dem tydelige slik at de blei idealtyper. I dramaet spiller ungdommen seg selv og den konteksten de er en del av i hverdagen. Men samtidig skapes det også en slags distanse til og fremmedgjøring av hverdagens trivialiteter, fordi de nettopp spiller roller og ikke er seg selv.

Stykket har 13 ulike roller som representerer; hovedperson og kamerat, kjæreste, kone, mor, lærer, bareier, tradisjonell helbreder, heksedoktor og hans assistenter. Stykket handler om Mathata, navnet betyr en som skaper problemer, som er arbeidsledig og har store problemer med alkohol. Kjæresten, som har jobb, har forsørget han med penger men vil ikke lenger betale når hun oppdager at han bruker alt på alkohol. Kameraten til Mathata foreslår at de skal starte et hageprosjekt i sammen. Mathata er negativ fordi han mener vil støtte prosjektet på grunn av sjalusi og mangel på samarbeid blant landsbybefolkningen. Mathata har en stor gjeld i baren som han nekter å betale. Dette fører til at bareieren og hennes mann drar til en lokal heksedoktor som så sender demoner inn i Mathatas kropp. Mathata blir gal. En tradisjonell helbreder blir tilkalt av kjæresteten og mora til Mathata. Han driver ut demonene og sender de tilbake til han som sendte de inn i Mathata, mannen til bareieren, som da blir syk og gal. Dramaet ender med at Mathata blir kvitt sitt alkoholproblem gjennom hardt arbeid. I siste scenen kommer alle personene ut på scenen og arbeider i jorda i sammen, samtidig som de synger en sang. Innimellom de ulike scenene synger de tradisjonelle tswana sanger for å understreke budskapet og bruke sitt tradisjonelle uttrykk. 

Dramaet illustrerer som sagt situasjonen i landsbyen slik ungdommene opplever den. Men samtidig blir det også foreslått en løsning og en utvei – samarbeid i et jordbruksprosjekt. Flere jordbruksprosjekter har blitt satt i gang i Metsweding og alle har stoppet opp, ifølge mine informanter, på grunn av bl.a. sjalusi og mangel på samarbeid. 

(her går det an å analysere og bruke dette dramaet mer for å beskrive situasjonen i landsbyen og hvilke løsninger folk ser, ikke ser.)

Dramaet: Dingaka tsa Batswana 

Som en del av ’Theatre for Development’ prosjektet skulle den beste gruppen, av 4, få sponset 3 oppsetninger i Windhoek samt 10.000 N$ til viderer drift av gruppen. Metsweding Theatre Group ble plukket ut og et team fra nasjonalteateret kom til landsbyen for å filme et dramastykke. Dette skulle så bli brukt for å promotere gruppen gjennom visning på tv. 

Flere av rolleinnehaverne i det første stykket gruppen laget, Mere – Mentsi, hadde enten sluttet eller hadde en pause. Derfor bestemte gruppen seg for å bruke et annet stykke, Dingaka tsa Batswana, ’den tradisjonelle tswana doktoren’. Stykket blei opprinnelig laget til den regionale kulturfestivalen. Et team fra nasjonalteateret kom så og filmet dramaet. Stykket er kortere enn Mere – Mentsi og handler mer om det tradisjonelle livet, selv om det også kan trekkes paralleller til dagens situasjon i landsbyen. Stykket handler om en mor med en datter, Lorato – elskede, og en stedatter, Segametse. Stedatteren behandler hun veldig dårlig og gir henne nesten ikke mat. Segametse går til onkelen og tanten og forteller hvordan stemoren er mot henne. Onkelen blir med hjem for å ordne opp i situasjonen men blir jagd på dør. Stemoren bestemmer seg for å forgifte Segametse, men ved en feiltagelse er det den elskede datteren Lorato som får i seg giften. En tradisjonell doktor tilkalles og klarer å bringe Lorato tilbake til livet. Doktoren utpeker stemoren som heks. Til slutt blir de tre, mor og to døtre, forsonet med hverandre og tilliten og kjærligheten gjenopprettes i familien. 

Gjennom hele dramaet synger de tradisjonelle tswana-sanger, som igjen er valgt ut for å passe inn i de ulike scenene.

Budskapet i dramaet er ikke så klart knyttet opp til samfunslivet som i Mere – Mentsi. Det ble laget for å illustrere tswana-tradisjoner og gjenstander. Men budskapet handler også om familiesituasjonen og hvor viktig det er å ta vare på familien og ha en god kontakt. I en av avslutningsreplikkene sier tanten til Lorato og Segametse at de må gå tilbake til moren, for hun er jo tross alt deres mor. Dette kan vise til at båndene mellom mor og barn er sterke og er viktige at opprettholdes. Ellers i samfunnet er det, spesielt i de seinere år, blitt svært mange hushold der mødre er alene med ansvar for barna. Det er også vanlig at barna vokser opp hos tanter og onkler eller besteforeldre, og ikke de biologiske foreldrene. 

Filmingen ble gjort i selv landsbyen. Noen scener var i og utenfor et tradisjonelt hus, som det ikke er mange igjen av i landsbyen. Andre scener var ute i naturen. Dette skulle gjøre konteksten enda mer autentisk, i stedet for å filme fra en innendørs scene. Alle skuespillerne hadde på seg tradisjonelle skinnklær og det ble brukt tradisjonelle redskaper som rekvisitter. 

Gjennom å synge tradisjonelle sanger og ha på seg tradisjonelle klær blir dramaet en kommunikasjon av gruppens etniske identitet (er dette et uttrykk som ikke brukes lenger?). Samtidig sier fremførelsen, opptredenen, noe om en nasjonal identitet. Det er det Namibiske nasjonalteateret som er produsenter og som har trent deltagerne. Som en nasjonal institusjon ønsker de å vise en del av Namibias mangfold og si at dette er en del av det typisk namibiske. De har satt i gang samme type dramaundervisning i alle landets 13 regioner.

Tradisjonell sang og dans

I alle stykkene hadde tradisjonell sang og dans en sentral plass. Utvelgelsen av sanger foregikk på den måten at alle kom med forslag til en sang som kunne passe inn i den bestemte scenen. Det var ofte de samme personene som kom med forslag og det var også de som var med i andre sang og danse grupper. Alle de foreslåtte sangene ble sunget igjennom og så bestemte de hvilke som passet best. Sangene blei alltid sunget på setswana. Det var som regel aldri noe problem for ungdommene å komme på en sang som passet. Hvis sangen noen ganger ikke passet helt inn i sammenhengen endret de gjerne litt på teksten, det være seg et navn eller ved å lage nye vers. På den måten ble sangen fremdeles sett på som tradisjonell men hadde fått deres lokale uttrykk. Repertoaret er vidt og det hender at ikke alle kan den bestemte sangen. Da må den læres og det gjøres ved at sangen synges helt til alle kan den godt nok. Nye sanger læres inn ved å høre på andre eller kassetter av kor og grupper fra Sør-Afrika og Botswana. 

Sang-tradisjonen er muntlig, men en kvinne i landsbyen har så vidt begynt å skrive ned sanger som hun og noen av gruppene synger. Hun fortalte meg at det er mange sanger som går tapt eller som endres når det går lenge mellom hver gang de brukes, fordi man ikke lenger husker den eksakte teksten eller melodien. Til en viss grad læres også nye sanger ved at tekstene skrives ned på papir. Både dramagruppen og andre gjorde til tider dette. 

Tradisjonelle tswana sanger synges a-kapella med klapping og noen ganger en bongo tromme. Klapping spiller en viktig rolle for å holde rytme og tempo oppe. Det er som regel en person som har ansvaret for å begynne med klappingen og sangen. Hun/han bestemmer dermed tempo og toneleie og så faller de andre stemmene inn etter hvert. Som regel deles det inn i 4 stemmer, sopran, alt, tenor og bass. Når det gjaldt sangen i dramagruppen, og i de fleste andre sammenhenger, var det nesten utelukkende en jente/kvinne som begynte å synge. Under dramaet stilte aktørene ofte opp i en halvsirkel slik at de omkranset skuespillerne i den enkelte scenen. Guttene var plassert i midten med jentene på hver flanke. De som ikke hadde roller i stykket var likevel med på scenen i sangen og dansen. I tillegg til klapping ,danser de også. Det kan være enkle eller mer avanserte trinn, som alle utfører på likt. Av og til gikk vekselvis noen av jentene og guttene fram i midten og danset. Selv om dansene som regel har bestemte bevegelser og koreografi gis det også rom for noe improvisasjon. Til hver av sangene hører en dans eller noen få dansetrinn og en spesiell rytme for klappingen. 

På slutten av en av dagene med undervisning ba instruktøren dem, som han ofte gjorde, å synge noen sanger. De stilte seg opp i en ring og sang ulike tradisjonelle sanger mens de danset rundt. De startet ved at en begynte å synge på en sang og så stemte de andre i. Til sist sang de en sang hvor improvisasjon var en viktig del. En og en gikk inn i ringen og diktet noe om en av de andre mens hun, det var mest jentene som gjorde dette, danset rundt. Ofte var det noe om kjærester og ment som å erte og tulle med hverandre. De andre lo og den det gjaldt lo som regel også, eller blei veldig opptatt med å skulle tilbakevise påstandene i sangen. 

I noen av pausene satte de uoppfordret i gang med å synge og danse. Da var både sangen og dansen mye friere. De overdrev bevegelsene, lagde rare ansiktsuttrykk og improviserte i tekstene. Flesteparten av de som var mest ivrige var igjen de som også deltok i andre sang og danse grupper i landsbyen.

Sangen, dansen og selve dramaet viser til et kollektivt uttrykk. De opptrer som en gruppe og står sammen om å kommunisere et enhetlig budskap gjennom bevegelser, sang og dialog. En viss individuell variasjon er mulig i form av tolking av roller og improvisasjon i dansen, men likevel må det inngå som en del av helheten. De fleste kunne mange av sangene og trinnene. Selv om de ikke synger og danser til vanlig huskes bevegelsene fordi de ’setter seg i kroppen’. Det blir et kroppslig minne (Connerton, 1989). Bevegelsene er blitt en del av det å være en tswana og brukes, i tillegg til, språk, handling og andre artefakter, for å understreke en tswana identitet og tilhørighet. Dansens betydning for en tswanatilhørighet kom også fram under avslutningsforestillingen til barnehagen hvor de opptrådde med sang-leker og danser. En kommentar fra en av tilskuerne var: ” He must be a herero, he can’t dance”. Herero er en av de andre folkegruppene i Namibia og utgjør nesten halvparten av elevene på skolen i Metsweding.

(Her må jeg vise med flere konkrete eksempler hvordan en tswana identitet og tilhørighet underbygges)
Drama som konstruert fellesskap/et reflekterende rom

Gjennom dramaundervisningen/gruppen blei det skapt et felles rom for en gruppe ungdommer der de kunne kommunisere men samtidig også skape en viss distanse til sin egen identitet, sine liv. De spilte roller som kunne ha vært dem selv men som ikke var det, og på den måten ga mulighet til refleksjon over egen situasjon. Det ble et pusterom i hverdagen. I det de trår over dørterskelen til hallen/bygget hvor de øvde, trør de inn i et rom atskilt fra deres egen virkelighet. Her får de utfordringer og blir stilt overfor nye situasjoner som de må takle. Instruktøren prøver med vilje å endre på allerede eksisterende holdninger, tenkemåte og kunnskaper. De skal lære å kunne spille en hvilken som helst rolle med overbevisning. Kroppen blir brukt på nye måter, nye grenser innføres. Gutter og jenter skal leke i sammen, noe som de har blitt fortalt fra de var små av at ikke var bra, for da kunne de bli ”mofis”, homofile/lesbiske, noe som altså blei sett på som en negativ kategori. Men alt skjer innenfor trygge, kontrollerte rammer under ledelse av instruktøren. Alle må forholde seg og til en viss grad godta de nye grensene, men når de går tilbake over dørterskelen og ut i landsbyen, gjenopprettes de kjente grensene og rammene. Denne distansen og refleksjonen har også ført til en bekreftelse på hvem de er, sin identitet. De kan velge å gå tilbake til sin kjente tilværelse med de samme trygge grensene eller de kan velge å ta med seg noe av det de har lært og overføre til sine liv i landsbyen. 


(Her kan jeg trekke inn rites de passage –  må/bør jeg det!?)

Men de nye rammene kan ikke opprettholdes under hele undervisningen. Nå og da blir de vante normene gjeldene og deltagerne blei igjen sjenerte og flaue over å skulle spille en scene med en gutt, eller de lo av hverandre. Instruktøren fortalte at flere hadde sagt at de ikke var vant til å være sammen gutter og jenter på denne måten, å gjøre ting i sammen, snakke sammen, ta på hverandre i lek og under dramaet. Men dette hadde endret seg på grunn av drama undervisningen. Jeg observerte jeg en forskjell mellom dramaøvelsene der instruktøren var til stede og da gruppen fortsatte å øve på egen hånd. Etter at instruktøren dro tilbake til hovedstaden var det den valgte lederen som tok over ansvaret for dramaøvelsene. Med en gang de kom til øvelsen begynte guttene å klenge på jentene. Noen av jentene var med på leken mens andre prøvde å få de til å slutte ved å være sure eller slenge en sur bemerkning. I noen tilfeller førte dette til at guttene bare prøvde enda hardere å få oppmerksomheten i andre tilfeller stoppet de etter en liten stund. Det var ofte de samme guttene og jentene som drev dette ”spillet”.

(Her trengs det mer kontekstualisering, er litt løsrevet fra resten av avsnittet)

Deltagernes sosiale situasjon

Arbeidsledigheten er generelt sett høy i Namibia (%?) noe som også er tilfelle i Metsweding. Nesten alle deltagerne på dramaundervisningen hadde sluttet skolen mellom 9. og 12. Klasse og var arbeidsledige, noe som gjorde det mulig for de fleste å øve på formiddagene. Av og til var noen borte fordi de fikk seg en ukes jobb eller fordi de jobbet fast to dager i uken. Det var også mange som hadde barn. Barna var hos mødrene, familie og slektninger, i barnehagen, eller løp rundt og lekte med de andre barna. Det hendte også at noen av dem kom til dramaundervisningen og var der og så på. Etter at undervisningen var ferdig gikk noen hjem for å ta seg av barna eller gjøre annet husarbeid, mens de fleste gikk på besøk til venner og snakket og slappet av, eller ’hang’ utenfor en av butikkene. Drama instruktøren var i samme aldersgruppe som de eldste av ungdommene, 25år, og dette førte til at den sosiale kontakten mellom instruktør og deltager ble god. Noen hadde også kontakt og drev litt buisness sammen med instruktøren i tillegg til dramaøvelsene. En av jentene ble kjæreste med instruktøren.

 (Her kan jeg linke til forhold, kaos, flere kjærester, få barn i ung alder, hekseri osv.)

Hekseri

Sentralt i dramaene var hekseri. Dette blei tydeligvis sett på som noe av den tradisjonelle kulturen (problemartisk uttrykk å bruke!?) og samtidig en del av hverdagen. Folk snakket ikke åpent om hekseri til vanlig men flere ganger lå det bak som en årsak til problemer, noe en måtte passe seg for og som en konsekvens av krangler og beskyldninger. Grunnen til at man ikke snakket så åpent om dette kan være at hele landsbyen er grunnlagt av den katolske kirken Fremdeles er kirken veldig sentral når det gjelder arbeidsplasser og verdiskapning og holdninger. Innen kirken er tro på og bruk av hekseri ikke godtatt. Men likevel er det altså en del av folks hverdag. Hekseri ble blant annet brukt som årsaksforklaring i kjæresteforhold. En jente i landsbyen fant ut at kjæresten hennes hadde opprettholdt forholdet med sin tidligere kjæreste mens deres forhold pågikk. Hun ba han om å gjøre det slutt men han sa at han ikke kunne. Det gikk bare ikke. Etter hvert fant han og kameratene så ut at den første kjæresten måtte ha brukt heksekraft for å binde han til seg. Dette var altså noe utenfor hans kontroll og en forklaring på hvorfor han ikke klarte å gjøre det slutt. Han blei et offer for kjærestens hekseri. Dette var en forklaring som også kjæreste nummer 2 godtok. Hun fortalte meg at: ”Namaer like wichcraft!”, den andre jenta var Nama. Men historien endte likevel med at kjæreste nr. 2 gjorde det slutt. Hekseri ble også brukt i flere sammenhenger for å forklare brudd i kjæresteforhold.

Graviditet

I landsbyen var det svært vanlig å bli gravid i tenårene. De fleste av ungdommen som fremdeles bodde i landsbyen hadde ett eller flere barn. Dette hindret dem likevel ikke i å være med i drama gruppen. Underveis var det også flere som blei gravide. Dette førte til at de ikke lenger kunne være med i gruppen, som igjen førte til at det opprinnelige stykket ikke lenger kunne spilles fordi flere av de sentrale rolleinnehaverne var gravide. Også når det gjaldt andre sang og danse grupper var dette årsak til at flere ikke var med eller måtte ha en pause. Samtidig som barn ikke er en hindring til å være med i ulike aktiviteter så skaper også graviditet et brudd i deres sosiale liv. Under svangerskapet og de første årene av barnets liv blir morens aktiviteter og bevegelsesfrihet begrenset av barnets behov og sosiale og kulturelle normer. Dette avbruddet førte også til at noen ikke kom tilbake til sang og danse aktivitetene igjen.


(Dette kan vinkles til kroppen som individuell utfoldelse) 

Tradisjonell sang og dans i andre kontekster

Alle var ikke like flinke til verken å danse eller synge. De som var best var de som også deltok i andre sang og danse grupper i landsbyen. Landsbyen har 3 grupper for ungdommer/voksne og tre for barn. I tillegg oppstår ad-hoc grupper når de får invitasjoner fra skoler og kirker. Skolebarna synger mye når de leker i landsbyen og de lærer hverandre nye sanger som de igjen har hørt fra de eldre gruppene.

Kreativitet gjennom kontinuitet

En av informantene påpekte flere ganger at når man lærer nye sanger handler det ikke bare om å kopiere mest mulig korrekt, men like mye å gi sangene noe av gruppens spesielle uttrykk. På den måten blir sangen deres, og ikke lenger en de har lånt fra en annen gruppe. Dette er med på å gi det tradisjonelle en lokal forankring. I tillegg legger det til rette for en kreativitet i kontinuiteten. Man opprettholder et tradisjonelt uttrykk samtidig som man tilfører og kommuniserer noe nytt fordi budskapet i dramaet, Mere-Mentsi, er knyttet opp til hvordan ungdommer opplever dagens situasjon i landsbyen.

